Noordholt (Oortschop)

Noordholt is en Oortschop von de Gemeen Wuster Noordseeküst, Landkreis Cuxhoben, in Neddersassen mit 7.430 Inwahners.

 Geografie 

De Oortschop is an de Noordsee, de na Westen hen to liggt. An de Küst is Masch, na Oosten hen to liggt de Gemeen op de Geest.

De Oortschoppen un Gemenen ümto sünd de Gemeen Cuxhoben in’n Noorden, de Gemeen Wannen in’n Oosten, de Oortschop Langen op en lütt Enn in’n Süüdoosten, de Oortschoppen Millm un Cappel in’n Süden un de Oortschop Dorum op en kort Enn in’n Süüdwesten.

 Historie 

De Gemeen Noordholt hett sik an’n 1. Juli 1967 ut de Gemenen Noordholt, Dieksenn un Wusterheid billt. An’n 1. Januar 1970 is dor denn noch de Gemeen Wanhöden bikamen un mit de Gemeenreform in Neddersassen an’n 1. März 1974 de Gemeen Spiek, de sik an’n 1. Juli 1968 ut de Gemenen Cappel-Neefeld, Spiek un Spieker Neefeld billt harr. Ok de Öörd Hartingspecken un Scharnst sünd an’n 1. März 1974 von de Gemeen Millm an de Gemeen Noordholt wesselt.

To’n 1. Januar 2015 is de Gemeen Noordholt oplööst un dor is tohoop mit de Samtgemeen Land Wusten de ne’e Gemeen Wuster Noordseeküst von worrn. Dat Rebeed von de Gemeen Noordholt billt nu en polietsche Oortschop binnen de Gemeen Wuster Noordseeküst un hett en egen Oortsraad mit 15 Maten un en Oortsbörgermeester.

 Inwahnertall 

 Politik 

 Gemeenraat 

 Wahl  CDU  SPD  Gröne  FDP  Börgerfrakschoon De Noordholter  ahn Partei 2006  8  9  1  1  -  1 2011  7  7  2  -  4  -
(Stand: Kommunalwahl vun’n 11. September 2011)

 Börgermeesters 

 Zeit  Börgermeester  Partei -  Bernhard Jährling  SPD

 Wapen 

Dat Wapen von de Oortschop un de fröhere Gemeen wiest baven vörn op roden Grund en sülvern Fuhr, baven achtern op blauen Grund en sülvern Propeller mt Flünk un ünnen dwars deelt baven vörn en gröön Kleverbladd op sülvern Grund un ünnen achtern en sülvern Kleverbladd op grönen Grund.

De Fuhr kummt ut dat Wapen von Noordholt, dat Feld mit’n Propeller is dat Wapen von Wusterheid un de Kleverbläder stammt ut dat Wapen von Dieksenn.

 Footnoten 

 Weblenken 

Kategorie:Oortschop
Kategorie:Landkreis Cuxhoben